b"\n_START_ARTICLE_\nAgha\n_START_PARAGRAPH_\nAgha (tai Aga) (nyky-turkiksi: A\xc4\x9fa, persiaksi: \xd8\xa2\xd9\x82\xd8\xa7 ) tulee turkin sanasta Agha, 'iso veli', 'johtaja', 'hallitsija'. Sanaa k\xc3\xa4ytet\xc3\xa4\xc3\xa4n muun muassa virkamiehen tai sotilaan arvonimen\xc3\xa4 tai arvonimen osana. Nimi on my\xc3\xb6s arvonimi ja sukunimi Pakistanissa ja Afganistanissa. Persian kieless\xc3\xa4 sana tarkoittaa 'herra'. Nyky\xc3\xa4\xc3\xa4n Turkissa aghaa k\xc3\xa4ytet\xc3\xa4\xc3\xa4n maanomistajista ._NEWLINE_Osmanien valtakunnassa agha j\xc3\xa4i yleens\xc3\xa4 arvon ansainneen henkil\xc3\xb6n nimen kiinte\xc3\xa4ksi osaksi. Agha oli mm. janitsaarien ylip\xc3\xa4\xc3\xa4llik\xc3\xb6n virkanimi. Ei ole olemassa tarkkaa tietoa siit\xc3\xa4, miten ja milloin aghaa ruvettiin k\xc3\xa4ytt\xc3\xa4m\xc3\xa4\xc3\xa4n nykyisen tavan mukaan Turkissa maanomistajista, mutta taustalla on henkil\xc3\xb6n t\xc3\xa4rkeytt\xc3\xa4 korostava sana ayan. Tapa oli kuitenkin jo k\xc3\xa4yt\xc3\xb6ss\xc3\xa4 Osmanien valtakunnan loppuaikoina."